

VLADA REPUBLIKE HRVATSKE

Zagreb, 14. rujna 2022.

**PREDLAGATELJ:** Ministarstvo gospodarstva i održivog razvoja

**PREDMET:** Prijedlog odluke o određivanju tijela i osoba ovlaštenih za pokretanje postupka za zaštitu kolektivnih interesa i prava potrošača

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 115. stavaka 5. i 6. Zakona o zaštiti potrošača (»Narodne novine«, broj 19/22), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ donijela

**ODLUKU**

**O ODREĐIVANJU TIJELA I OSOBA OVLAŠTENIH ZA POKRETANJE POSTUPKA ZA ZAŠTITU KOLEKTIVNIH INTERESA I PRAVA POTROŠAČA**

I.

Ovom Odlukom određuju se tijela i osobe ovlaštene za pokretanje postupka za zaštitu kolektivnih interesa i prava potrošača.

II.

Tijela i osobe ovlaštene za pokretanje postupka pred trgovačkim sudom za zaštitu kolektivnih interesa i prava potrošača jesu:

1. Ministarstvo gospodarstva i održivog razvoja

2. Ministarstvo financija

3. Ministarstvo mora, prometa i infrastrukture

4. Ministarstvo zdravstva

5. Agencija za elektroničke medije

6. Hrvatska regulatorna agencija za mrežne djelatnosti

7. Udruga Potrošački centar

8. Udruga za zaštitu potrošača Bjelovarsko-bilogorske županije

9. Udruga za zaštitu potrošača “Međimurski potrošač”

10. Potrošačica – Društvo za zaštitu porošačica i potrošača Hrvatske

11. Franak-udruga za zaštitu potrošača korisnika financijskih usluga

12. Društvo potrošača Međimurja

13. Udruga za zaštitu prava potrošača “Splitski potrošač”-Split

14. Razvojna organizacija zaštite potrošača

15. ”Potrošač” – Društvo za zaštitu potrošača Hrvatske

16. Unija potrošača Hrvatske

17. Hrvatska udruga za zaštitu potrošača

III.

Tijela i osobe iz točke II. ove Odluke određuju se se i za pokretanje postupka za zaštitu kolektivnih interesa i prava potrošača pred nadležnim tijelom pojedine države članice Europske unije.

IV.

Ova Odluka stupa na snagu osmoga dana od dana objave u »Narodnim novinama«.

KLASA:

URBROJ:

Zagreb

Predsjednik  
**mr.sc. Andrej Plenković**

**O B R A Z L O Ž E N J E**

Novi Zakon o zaštiti potrošača (Narodne novine, broj 19/22) izglasan je u Hrvatskom saboru dana 28. siječnja 2022., a objavljen u Narodnim novinama dana 11. veljače 2022.

Člankom 115. u stavku 5. i 6. propisano je da će Vlada Republike Hrvatske odrediti tijela i osobe ovlaštene za pokretanje postupka za zaštitu kolektivnih interesa i prava potrošača pred nadležnim sudom u Republici Hrvatskoj kao i pred nadležnim tijelom država članica Europske unije.

Člankom 154. Zakona propisano je da će Vlada Republike Hrvatske donijet odluku o određivanju tijela i osoba ovlaštenih za pokretanje postupaka za zaštitu kolektivnih interesa potrošača u roku od devedeset dana od stupanja Zakona na snagu.

Odlukom Vlade o određivanju tijela i osoba ovlaštenih za pokretanje postupaka za zaštitu kolektivnih interesa potrošača nije propisan rok na koji se isti imenuju.

Ministarstvo gospodarstva i održivog razvoja u ovoj odluci pod pojmom „tijela“ želi obuhvatiti javnopravno tijela a pod pojmom „osobe“ želi obuhvatiti sve druge osobe kao što su udruge za zaštitu potrošača odnosno saveze udruga.

Ministarstvo gospodarstva i održivog razvoja temeljem novog Zakona o zaštiti potrošača uputilo je poziv na iskaz interesa za dodjelu ovlasti za pokretanje postupka za zaštitu kolektivnih interesa potrošača svim udrugama za zaštitu potrošača u Republici Hrvatskoj.

Obzirom na multidisciplinarnost područja zaštite potrošača, predlaže se da tijela i osobe za pokretanje postupka pred trgovačkim sudom za zaštitu kolektivnih interesa potrošača i pred nadležnim tijelom pojedine države članice Europske unije čine slijedeća tijela: Ministarstvo gospodarstva i održivog razvoja, Ministarstvo financija, Ministarstvo mora, prometa i infrastrukture i Ministarstvo zdravstva, zatim od regulatornih tijela: Agencija za elektroničke medije i Hrvatska regulatorna agencija za mrežne djelatnosti te udruge za zaštitu potrošača koje su iskazale svoj interes.